### Beslutningstema

I denne sag besluttes om årsregnskab 2024 kan overgives til revision.

### Sagsfremstilling

Tønder Kommune har nu færdiggjort årsregnskab for 2024. Den positive tendens fra de seneste år, som viser en ansvarlig økonomistyring, fortsætter.

Regnskab 2024 i hovedtal:

|  |  |  |
| --- | --- | --- |
| Mio. kr. | Regnskab | Oprindelig budget |
| Indtægter | -3.000,5 | -3.017,8 |
| Drifts- og renteudgifter | 2.817,5 | 2.896,9 |
| Resultat af ordinær drift | -183,0 | -120,9 |
| Anlæg og jordforsyning | 57,6 | 108,3 |
| Resultat skattefinansieret i alt | -125,4 | -12,6 |
| Forsyningsvirksomhed | 0,0 | 0,0 |
| Resultat i alt | -125,4 | -12,6 |
| Netto låneoptagelse/afdrag på lån | 27,3 | 31,5 |
| Finansforskydninger og kursregulering | -25,8 | -18,1 |
| Ændring af kassebeholdning | -123,8 | 0,9 |
| - overskud/kasseforøgelse |  |  |
| + underskud/kasseforbrug |  |  |

**Overskud på drift:** 183,0 mio. kr. mod 120,9 mio. kr. i det oprindelige budget.

**Anlægsudgifter:** Forbrug på 57,6 mio. kr., mod budgetteret 108,3 mio. kr.

**Nettoafdrag på lån:**  27,3 mio. kr., mod budgetteret 31,5 mio. kr.

**Finansforskydninger og kursregulering:** Indtægt på 25,8 mio. kr. mod budgetteret 18,1 mio. kr.

Samlet set er **kassebeholdningen** blevet 123,8 mio. kr. større mod et forventet kassetræk på 0,9 mio. kr.

### Indstilling Direktionen indstiller,

at regnskabet behandles med den forudsætning for regnskabsaflæggelsen, at overførsel af ubrugte drifts- og anlægsbevillinger fra 2024 til 2025 godkendes, da disse er indarbejdet i regnskabet,

at Økonomiudvalget aflægger regnskabet til Kommunalbestyrelsen, og

at Kommunalbestyrelsen overgiver regnskabet til kommunens revision.

**Beslutning fra Økonomiudvalget, den 19. marts 2025, pkt. 9:**

Indstillingen anbefales.

Martin Dam deltog ikke i mødet.

### Beslutning

Indstillingen godkendt.